**Problema 2 - Cmmdc 100 puncte**

Fie un șir de numere naturale nenule a1, a2, ...,an și un număr natural k.

**Cerinţă**

Să se determine un grup de k numere din șir care au proprietatea ca cel mai mare divizor comun al lor este maxim. Dacă există mai multe astfel de grupuri, se cere acel grup pentru care suma elementelor este maximă.

**Date de intrare**

Fișierul **cmmdc.in** conține pe prima linie numerele naturale n și k separate prin spațiu. Pe linia a doua se găsesc numerele naturale a1,a2,...,an separate prin câte un spațiu.

**Date de ieşire**

Fișierul **cmmdc.out** conține pe prima linie un număr natural reprezentând cel mai mare divizor comun a exact k numere din șir, maxim posibil. Pe linia a doua, separate prin câte un spațiu și **ordonate descrescător**, se află cele k numere din șir care dau cel mai mare divizor comun maxim.

**Restricţii şi precizări**

* 1 ≤ n ≤ 1 000 000
* 2 ≤ k ≤ 100 000
* k ≤ n
* 1 ≤ ai ≤ 1 000 000, i=1..n
* Valorile din șir se pot repeta.

**Exemplu**

| **cmmdc.in** | **cmmdc.out** | **Explicaţie** |
| --- | --- | --- |
| 6 3  6 9 8 10 15 3 | 3  15 9 6 | Cel mai mare divizor comun care se poate obține dintr-un grup de 3 numere este 3, iar cele 3 numere care dau suma maximă, ordonate descrescător, sunt 15, 9 și 6. |

**Limită de timp: 1 secundă în Windows și 1 secundă în Linux**

**Memorie totală disponibilă: 64 MB**

**Dimensiunea maximă a sursei: 15 KB**